সমকামিতা
বাংলা সমকামিতা শব্দটির গঠন সংস্কৃত-সঞ্জাত। সংস্কৃত শব্দ ‘সম’-এর অন্যতম অর্থ সমান অথবা অনুরূপ এবং ‘কাম’ শব্দের অন্যতম অর্থ যৌন চাহিদা, রতিক্রিয়া তথা যৌন তৃপ্তি। অতঃপর এই দুই শব্দের সংযোগে উৎপন্ন সমকামিতা শব্দ দ্বারা অনুরূপ বা সমান বা একই লিঙ্গের মানুষের (বা প্রাণীর ক্ষেত্রে অন্য প্রাণীর) প্রতি যৌন আকর্ষণকে বোঝায়।
কামিং আউট
আত্মপ্রকাশ বা "কামিং আউট" একটি প্রক্রিয়া বলে আখ্যায়িত হলেও একই সাথে ব্যক্তির সমলিঙ্গের প্রতি আকর্ষণকে এবং যৌন পরিচয়কে তুলে ধরে। তাই আত্মপ্রকাশের প্রাথমিক ধাপকে নতুনভাবে জন্ম বা নতুন পরিচয়ে আবির্ভাব বলেও আখ্যায়িত করা হয়। অনেক এলজিবিটি সম্প্রদায়ের সদস্যদের মতে, বয়ঃসন্ধি কিংবা শিশুকাল থেকেই এই ধাপের শুরু হয়। এই সময়েই ব্যক্তি সমলিংগের প্রতি আকর্ষণ অনুভব শুরু করে।